钦定古今图书集成/明伦汇编/氏族典/第499卷 > 《廖用贤尚友录》 > 窦桂
## 钦定古今图书集成/明伦汇编/氏族典/第499卷 > 《廖用贤尚友录》 > 窦桂

按《万姓统谱》：“桂，全州人，世业农，能节俭，事亲以孝闻。
父贤母黄氏一时染疾，桂发誓斋戒，朝暮焚香告天，
愿以身代。病势转危，乃痛泣吁天，遂以左臂膊剜肉
密为羹，以进父母。父母食之甘，病果俱愈。后母复病
不起，桂择地窆毕，仍结庐守墓，三年乃归。州核实，闻
监司提学佥事黄佐召见，桂朴野一无所言，第顿首”
而已。乃用鼓乐迎至州学明伦堂，礼而遣之。